### Na osnovi 5. člena Zakona o gradbenih proizvodih (Uradni list RS, št. 82/13, nadalje ZGPro-1) sta za dajanje betona na trg v Republiki Sloveniji podlaga zadnji verziji standardov *SIST EN 206* *Beton – Specifikacija, lastnosti, proizvodnja in skladnost* in *SIST 1026 Beton - Specifikacija, lastnosti, proizvodnja in skladnost - Pravila za uporabo SIST EN 206*.

### Preden proizvajalec da proizvod (beton) na trg, mora izvesti postopek certificiranja tovarniške kontrole proizvodnje (sistem 2+), na podlagi pridobljenega certifikata izdati izjavo o lastnostih v slovenskem jeziku ter izvajati vse druge naloge v skladu s 6. členom ZGPro-1. Pri tem je potrebno upoštevati zadnjo veljavno verzijo navedenih standardov, ki je objavljena na spletni strani Slovenskega inštituta za standardizacijo (<http://members.sist.si/norm/default.aspx>), z upoštevanjem pravil glede prehodnih rokov, ki so opisana na spletni strani ministrstva (<https://www.gov.si/teme/gradbeni-proizvodi/>) pod naslovom Posebnosti/Prehodno obdobje pri neharmoniziranih tehničnih specifikacijah.